CELEX: 62015CN0548
Language: lt
Date: 2015-10-21 00:00:00
Title: Byla C-548/15: 2015 m. spalio 21 d. Hoge Raad der Nederlanden (Nyderlandai) pateiktas prašymas priimti prejudicinį sprendimą byloje J.J. de Lange/Staatssecretaris van Financiën

1.2.2016   
            
            
               LT
            
            
               Europos Sąjungos oficialusis leidinys
            
            
               C 38/21
            
         2015 m. spalio 21 d.Hoge Raad der Nederlanden (Nyderlandai) pateiktas prašymas priimti prejudicinį sprendimą byloje J.J. de Lange/Staatssecretaris van Financiën
   
   (Byla C-548/15)
   (2016/C 038/31)
   Proceso kalba: nyderlandų
   
      Prašymą priimti prejudicinį sprendimą pateikęs teismas
   
   Hoge Raad der Nederlanden
   
      Šalys pagrindinėje byloje
   
   
      Kasatorius: J.J. de Lange
   
      Kita kasacinio proceso šalis: Staatssecretaris van Financiën
   
   
      Prejudiciniai klausimai
   
   
               1.
            
            
               Ar 2000 m. lapkričio 27 d. Tarybos direktyvos 2000/78/EB (1), nustatančios vienodo požiūrio užimtumo ir profesinėje srityje bendruosius pagrindus, 3 straipsnį reikia aiškinti taip, kad ši nuostata taikoma mokesčių teisės aktuose įtvirtintai mokesčių lengvatai, pagal kurią tam tikromis sąlygomis išlaidos mokslui gali būti atskaitomos iš apmokestinamųjų pajamų?
            
         Jei į pirmąjį prejudicinį klausimą būtų atsakyta neigiamai:
   
               2.
            
            
               Ar nediskriminavimo dėl amžiaus principas, kaip bendrasis ES teisės principas, turi būti taikomas mokesčių lengvatai, pagal kurią išlaidos mokslui gali būti atskaitomos tik tam tikromis sąlygomis, net ir tuo atveju, kai ši lengvata nepatenka į Direktyvos 2000/78/EB taikymo sritį ratione materiae ir kai minėta nuostata nėra skirta ES teisės aktams įgyvendinti?
            
         Jei į pirmąjį ir antrąjį prejudicinius klausimas būtų atsakyta teigiamai:
   
               3.
            
            
               
                           a)
                        
                        
                           Ar skirtingas požiūris, kuris prieštarauja nediskriminavimo dėl amžiaus principui kaip bendrajam ES teisės principui, gali būti pateisinamas Direktyvos 2000/78/EB 6 straipsnyje nustatytomis sąlygomis?
                        
                     
                           b)
                        
                        
                           Jei ne: kokie kriterijai taikomi šio principo taikymo atveju arba siekiant pateisinti skirtumą pagal amžių?
                        
                     
         
               4.
            
            
               
                           a)
                        
                        
                           Ar Direktyvos 2000/78/EB 6 straipsnis ir (arba) nediskriminavimo dėl amžiaus principas turi būti aiškinamas taip, kad skirtingą požiūrį dėl amžiaus galima pateisinti, jei šio skirtingo požiūrio dėl amžiaus priežastis susijusi tik su kai kuriais atvejais, kuriems taikomas minėtas skirtumas?
                        
                     
                           b)
                        
                        
                           Ar skirtumą dėl amžiaus galima pateisinti įstatymų leidėjo nuomone, kad nuo tam tikro amžiaus mokesčių lengvata neturi būti suteikta, nes lengvatos prašantis asmuo yra „pats atsakingas“ už šia lengvata siekiamo tikslo įgyvendinimą?
                        
                     
         
      (1)  OL L 303, p. 16; 2004 m. specialusis leidimas lietuvių k., 5 sk., 4 t., p. 79.